Карфиол с лешници в кашкавален сос: Как ви звучи, а?! Вкусотия страшна е!
Начало Рецепти Карфиол с лешници в кашкавален сос: Как ви звучи, а?! Вкусотия страшна е!
Луиза Пейчева 5 ян. 2018 0 коментара
Този карфиол с лешници в кашкавален сос е ястие и половина
Предлагаме ви рецептата за карфиол с лешници в кашкавален сос. Знаем, че звучи вкусно, но като го хапнете е още по-впечатляващо. Просто супер апетитно и пленяващо ястие става. Опитайте го непременно.
Голяма вкусотия е този карфиол с лешници в кашкавален сос
Трябват ни 750 грама карфиол, разделен на цветчета, 40 грама масло, две и половина лъжици брашно, две чаши топло мляко, половин чаша настърган кашкавал, половин чаша настърган пармезан, една трета чаша обелени и едро нарязани лешници, две трети чаша галета, две лъжици пресен магданоз, една лъжица зехтин, черен пипер, сол на вкус.
Първо трябва да си сварим карфиола в подсолена водичка за около пет минутки. После го изваждаме от водата и хубаво си го отцеждаме. Нареждаме го след това в една намаслена тавичка.
В една тенджерка си разтапяме малко масълце, прибавяме към него брашно и запържваме за около две минутки като не спираме да бъркаме. После на тънка струйка и отново при постоянно бъркане си добавяме вътре млякото.
Продължаваме да бъркаме, докато сместа се сгъсти и после я махаме от котлона. Добавяме си настъргания кашкавал заедно с половината от пармезана. Отново следва бъркане и подправяне със сол и черен пипер на вкус.
С тази смес после обилно си заливаме карфиола в тавата. Смесваме си лешниците заедно със ситно нарязания магданоз, с останалата част от пармезана и зехтин. Разбъркваме хубаво и поливаме отново върху карфиола.
После пъхаме тавичката във фурната, където оставяме нашата вкусотия да се пече за около 20-ина минутки, на температура от 200 градуса. Става уникално нещо наистина – различно и много, много апетитно. Не го пропускайте.
Етикети: new, вкусно, карфиол, карфиол с лешници в кашкавален сос, кашкавален сос, рецепта, сос